
Narvas Puškini tn 33 hoones asuvate ruumide 

tasuta kasutusse andmine 

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 7.2, 7.2.6, 46, 46.4 alusel

1. ASJAOLUD JA MENETLUSE KÄIK

Linnavara- ja majandusametile laekus taotlus Mittetulundusühingult NARVA LINNA UKRAINA KAASLASKOND, registrikood 80128458, juhatuse liige Galina Maljarova, milles palutakse anda tasuta kasutusse Narvas Puškini tn 33 hoones asuv 3. korruse ruum nr 106.

Narva Linnavalitsuse 19.05.2005. a korralduse nr 434-k alusel anti Mittetulundusühingule NARVA LINNA UKRAINA KAASLAKSOND, registrikood 80128458, tasuta kasutusse Narvas Puškini tn 33 asuvad 3. korruse ruumid, v. a ruum nr 106, mida kasutas üürilepingu alusel Osaühing RAINMENT. Ruum vabanes seoses OÜ RAINMENT üürilepingu lõpetamisega.

Ruumi üldpind

14,0 m2
Arvestuslik üüritasu

110,90 krooni kuus

Mittetulundusühing NARVA LINNA UKRAINA KAASLASKOND esindab Narva linna rahvuskultuuriseltside koordinatsiooninõukogu huve, millesse kuulub 10 rahvuskultuuri seltsi.

Linnavara- ja majandusamet tegi ettepaneku lisada 01.08.2005 tasuta kasutuslepingusse nr 1/446-b täiendavalt Narvas Puškini tn 33 hoones asuv 3. korruse ruum nr 106 pindalaga 14,0 m2.

Mittetulundusühingu NARVA LINNA UKRAINA KAASLASKOND avaldust arutati Narva Linnavalitsuse linnavarakomisjoni istungil 09.08.2006. a (protokoll nr 9) ning otsustati:

Nõustuda Linnavara- ja majandusameti ettepanekuga 01.08.2005. a tasuta kasutuslepingu nr 1/446-b täiendamiseks ning anda Mittetulundusühingule NARVA LINNA UKRAINA KAASLASKOND, registrikood 80128458, täiendavalt tasuta kasutusse Narvas Puškini tn hoones asuv 3. korruse ruum nr 106 pindalaga 14,0 m2 Narva rahvuskultuuriseltside koordinatsiooninõukogu töö korraldamiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutusse andmise korra” punktidele 7.2, 7.2.3 Linnavalitsuse otsuse alusel võib linnavara anda tasuta või tavalisest väiksema tasu eest tähtajaga kuni 5 aastat või tähtajatult mittetulundusühingutele.

3. OTSUS

Anda Mittetulundusühingule NARVA LINNA UKRAINA KAASLASKOND, registrikood 80128458, täiendavalt tasuta kasutusse Narvas Puškini tn hoones asuv 3. korruse ruum nr 106 (vastavalt hoone inventariseerimisplaanile) pindalaga 14,0 m2 Narva rahvuskultuuriseltside koordinatsiooninõukogu töö korraldamiseks.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Mittetulundusühingule NARVA LINNA UKRAINA KAASLASKOND.

4.3. Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 

